Edmunds Vrēdens
Edmunds Kārlis Vrēdens (vācu: Edmund Karl Wreden, krievu: Эдмунд Романович Вреден, dzimis 1836. gada 1. janvārī, miris 1891. gada 21. jūlijā) bija Rīgā dzimis vācbaltiešu izcelsmes krievu ekonomists, Sanktpēterburgas Valsts universitātes profesors. Ķīmiķa Fēliksa Vrēdena brālis. Beidzis Larinas ģimnāziju Sanktpēterburgā, pēc tam mācījās Galvenajā pedagoģiskajā institūtā. No 1859. gada - vēstures, statistikas un politekonomikas pasniedzējs Polockas kadetu korpusā, vēlāk - Pāvila kadetu korpusā Sanktpēterburgā. No 1866. gada - statistikas un politekonomikas pasniedzējs Sanktpēterburgas Universitātē. Pasniedzis arī Kalnu institūtā un Satiksmes ceļu institūtā.